(( دارميــــــــــــــات))
تدري انه من اشتاك ارسلك دموع .... وانت بصلافة عين ماتقبل تموع
ليلي يمر سهران اتمنه ملكاك .... ومعارك ويه الروح ماترضه تنساك
غلطة وتريد تصير حجة وردتها .... لو انت طيب الذات جان غفرتها
كلما أكول انساك ارجع واحبك .... مثل الزرع والماي كلبي ويه كلبك
لو ردت عني تروح خليلي صبرين .... واحد يصبر الروح والثاني للعين
اتمنه روحي شموع وتحظر بعيدك .... وتكتب على الكيك أحبك وأريدك
ارد أنشد أهل الشوك ومتاني توضيح .... ليش الاحنان بساع دمعتهم تطيح
من دمي أريد اسكيه لولفي وأشربه .... ولو جاع أكص الكلب وأشوي اليعجبه
هاك أخذ كلبي وياك يلماشي لهواي....كله انزرف بجفاك وبوصلك دواي
كل يوم أكول اليوم باجر يمرون .... ومن كثر دمعي السال ماظلت عيون
بأخر نفس مخنوك وأتمنه اشوفك .... واعذرني بس الموت يجبرني أعوفك
هاي البداية وهيج التالي شلون .... رايد سند ياناس ادعولي تهون
خليني يمك حطب من تبرد أشعل نار.... وبالصيف قالب ثلج لو صار مايك حار
كل لحظة أفكر بيك كل ساعة كل يوم .... حته من أغمض العين تطلعلي بالنوم
صوبه علاء الدين كلبي أنا بفركاك.... يمته تجي ياحلو نفط الكلب ملكاك
هذا انت يالمحبوب يابعد روحي .... مجروح وبملكاك هادت جروحي
أسأل عليك الروح مدري شتكلي .... مدري انت نص الروح مدري انت كلي
مل مني حتى الليل والكمر شاهد .... بس بيك أفكر دوم للفجر كاعد
دمك وسط هالروح ومكحل أيدي .... مثل العسل والله يمشي بوريدي
روحي شكثر تهواك وشكد تهم بيك .... سعفه ويهزهه الريح من يمر طاريك
كون الكلب بي باب ينفك تشوفه .... لو شفت غيرك بي حقك تعوفه
ردت انشد العشاك والكلبه مجروح .... الجسد هم يعيش لو عافته الروح
أبجي وأذب حسرات عالفاركوني ....مدري التهوا بالغير مدري نسوني
ياخلي لو صديت كلبي يريدك .... موت وحياة الروح ياخلي بيدك
يمكن أريد أنساك وأكول أعوفك.... وكل الحجي أنساه يوم الاشوفك
ريتك تحس الصار وتشوف الجروح.... جرحي انا مو بضماد تلفه ويروح
شفتك حلم بالليل وهزهزني رسمك .... وظل كلبي يرجف دوم من أذكر اسمك
جتفت روحي جتاف كل ظني أنساك .... من روحي تطلع روح وتكولي أهواك
شما تبتعد هيهات تبعد عليه .... أتنفسك كل يوم يعني انته بيه
كونك تجيني بطيف وتمر عليه .... حتى الفراش يكوم ياخذ تحيه
ماناسي والعباس والناسي ماعاش.... حبك لكيته وياي نايم بالفراش
أتونس على شفاك لو حركتهن .... انسى شتريد تكول وأنسى الكلتهن
لاتظن غيرك يوم واحد عشكته .... ولو يوم احب اثنين هم انته وانته
طك كلبي والعباس كلش عليكم .... مو مشي يمكن راح دقلات أجيكم
دم مو دمع والله هلن عيوني.... من يوم أعز الناس من فاركوني
كون أنكلب قانون وأحكم حكم عام .... وأحكم على الينسوك كلهم بالاعدام
كون الفرح ينعاد وترجع اليه .... صدكني ياابن الناس انته الهديه
كافي ياروحي الم كافي ياكلبي جراح .... اذاني جرح الندم من ولفي عني راح
كون الله وأهل البيت وحيدر الكرار.... يرجع حبيب الروح وأكتبله اشعار
فك كلبي بيدك شوف دور أركانه .... امعشعشه جروحك بي مثل الحضانه
هالمره راح نشوف أغفر وأتاني .... محتاره صار سنين اني وزماني
ياروحي يادنياي ياحبي الأول.... بسك هجر وفراك البعد طول
كلولي منهو ذاك كلتلهم هواي.... شنهو العالمة البي؟ رف كلبي وجلاي
كل ساعة احسن بيك جنك نبض دم.... تسري انت بالشريان وبكلبي تلتم
مادام كلبي قفل هاك انته فتحه.... فتش بكل عضاي كل مسه وصبحه
نبته وغصن مكسور وبشحه الماي.... هذا انا كلبي عليك من تبعد هواي
ماعندي ذنب وياك وأستاهل تعوف.... شلتك برمش العين وبذني الجفوف
هاك الكلب والروح هاك اخذ العيون .... وأخذ العقل وياك خليني مجنون
هاليوم انه وياك بس أرمش أشتاك.... جا شنهو بيه يصير لو صار الفراك
يامسافر الله وياك بأسم الله محروس .... ياشفه بعد شفاك تستاهل البوس
يتشابهن بالضوك ملحك وملحي.... بس انه فوك الزاد وانته على جرحي
يسمر عليك العين تسألني كل يوم .... وتكولي أريد هواي لو أترك النوم
بس كافي أترجاك ارجع اليه .... مو شفت من فركاك كل الاذيه
متعلمة روحي عليك ماترضه تنساك .... أقبل أنا بالموت بس أبقى وياك
غالي وعزيز هواي وفراكاك هموم.... وعيوني لو تنساك أعميها للدوم
أسأل دموع العين دمعة على دمعة .... الرحل عن العين كلي شيرجعه
أنشد عليك الروح كل مايجي الليل.... وينك يابعد الروح ماظل بعد حيل
ياراحة ياأفراح تلتم عليه.... غير القهر وأحزان هواللي بيه
تدري الندى البشفاك لو لامس شفاي.... شهرين أظل بالصيف ماأشرب الماي
دوم التريده الروح مبتعد عني.... ليش الحبيب وياي مايفتهمني
لو تحسب النجمات وتعرف عددهن .... والله وعلي الكرار حبك بكدهن
فراكك حزن عاشوراء وشوفتك فرحة الزهرة ... أحبك ومااكذب عليك والكاذب الكاظم يسطره
تعرفني كلش زين ما انكر الطيب.. اتعلعل وحك عيناك لو عني تغيب
اتمنة دوم وياك اكضي العمر دوم .. وادفنها عدلة الروح لو عافتك يوم
لاكلبي مرة يهيد لا عيني تغفة .. لا صبر بية يفيد لا ناري تطفة
حسبالك انة انساك لو طال الفراك .. بالعكس كل ما طالانة اكثر اشتاك
كون الحبيب يصير بالحمزه دنكََه .. وبحجه الزوار كل ساعه اشبكَه
ناذر نذر لوجيت وتشوفك العين .. اكعد واجدي اسبوع يم باب الحسين
تدري شكثر يفلان وشكد احبك .. من كثر ما اشتاك مرات اسبك
ادري انته صاير توم وانه لك جيري .. طلابتك بس وياي لو ويه غيري
ابدع تفنن بيك واتقنك ربك .... ياعمي اموت عليك يا عمي احبك
بالگلب ماناسيك صورة الك راسم .. حب من عهد صدام مو حب حواسم
قلة عقل يهواي جيت اسال التيل .. مامر عليك هواي يالتضوي بالليل
كل ظني بيك ارتاح بيك اظوي داري... ثاري طلع يفلان حبك تجاري
باليمنة اكل بيه باليسرة اشربة .. عفتةانة بس يومين شفتة وية غربة
ليش انت هيچ وياي تجرحني دومك ... تدريني احبك حيل منخرب بيومك
أحچي بصراحة وياي حلوة الصراحة ... ميلوگلك والله طبع الوكاحة
ليش الحلو محبوب من دون أصدقائه ... لو كتل عشرة بيوم يطلع براءه
الدهر بس وياي شد الحرابه ... من عكب خمس قصور هسه بخرابه
كون اني نجم بليل وانطر واتاني ... تطلعلي بالشباك وانزلك اني
شتله بوسط هالروح حبك زرعته ... كل همك انا انساك مخبل انت
كلبي ما عشك بنات ولا عشك نسوان ... بس انت وحدج بي اي ولله والقران
حبك عماني بساع خلاني ماشوف...ارجف بنص تموز ومكبع بصوف
شنهو العسل وياك مايسوه فلسين ... العسل ظاگك گال هذا الحلو منين
تدري الله من سواك ما دزك بساع!! ... خاف انقلاب يصير من توصل الگاع
شحجي وشرد عليك مو كلبي فاير ... جداحه هيتر صار لهل الجكاير
خدك ورد رمان ومربى مشمش .... اجيك مثل الذبان واتگلي كشكش
اسمر وخاف عليك من مشية الكاع ... فوك السمار البيك عيونك وساع
لو فد سباق يصير ياهو اجمل الناس ... ونذب عليك تراب هم تاخذ الكاس
إعيونك انتة القوس و إرموشك سهام ... كلمن يصد ترميه وتحكمة إعدام
يلي وكعت بالبير ظل بمجانك ... من تطلع يصكوك يشوون اذانك
يكتل جمال البيه بس بيك لوله ... عوف السمن مو عيب بس عينه حوله
شلونك صباح الخير ياأحلى وردة ... مانمت طول الليل حلفي المخده
صوم وصلاه نيشان بالكصه راسم .... لو تسئل التاريخ يطلع حواسم
ها كمش لك ها زوج ها قشمر انتة ... ياكلبي اكلك هيج لو مرة عفتة
ماخونك انة بيوم كالتلي ونسة ... شو خبر جاني بساع لزموهة كبسة
ياطلعة يااعياد صارت بلحلام ........ لتفكر باعياد لف راسك ونام
بلعشك كلش زين ماتنفع ادريك .... ماضي ويه ذاك الراح هل ليلة اسميك
دم القلب بجفاك سال من العيون .. مو حب طبيعي هواك بيك انه مجنون
كل ظني بيك ارتاح بيك اظوي داري......ثاري طلع يفلان حبك تجاري
سجين حط بالكلب كطع شرايينه .. بس لا تعيد الطلب كل واحد بدينه
يا راي اصلحك بي ويا ايد امدلك ... انت اعوج من الساس كلي شيعدلك
نصفن نريد انشوف تاليت الفراق ... اتعنى ولله زحوف لومامشى الساق
غصبن عليك اتعود هم انه غصبن ... صدك تره بفركاك اعيوني يعمن
سلمت مارديت فهمني قصــدك .. شنهوالي بالك ليش خايفن حسـدك
موحسد لاوالله دايـــخ تراني ... وهمومي كومه اهموم همهن عماني
صدكني كلها اتروح تصبح سوالــف ... لوماضحك كل ساع جا عكلي تالــف
ضحكني بعد ارجوك ضحكني ضحكه ... والحزن لو بوراق چاهسه احركــه
حبك يبعد الروح عاش بكياني ... تقبله انت شلون اني انسه اني
مو من مرض ونيت من شوكي الكم ... لو بيدي احط الروح يم باب اهلكم
كلش فرحت اليوم من شفت الأشعار ... الله يبارك بيك يامشرف الدار
يادنيا ليش وياي عثره على عثره ... من الصغر ولليوم بكلبي حسره
شوف الكلب يهواي يتغنة باسمك ... ومني دخذ هالعين تفنن برسمك
هاك اخذ نص الروح وانطيني بس نص .. حتى من اغص بالزاد من يمك اتغص
گالوا حبيب الروح مل منك وراح .. گلتلهم الله وياه بس كونه مرتاح
ليل ورمي وطلقات والشرطه هوسه .. لزموني گالوا وين گلت ارد ابوسه
تمثال الكم نصوب مابين العيون ... نافوره منه وبيه من دمع العيون
چتفت روحي چتاف كل ضني انساك ... من روحي تطلع روح وتگلي اهواك
شما تبتعد هيهات تبعد عليه ... اتنفسك كل يوم يعني انته بيه
كونك تجيني بطيف وتمر عليه... حتى الفراش ايگوم ياخذ تحيه
ماناسي والعباس والناسي ما عاش ... حبك لگيته وياي نايم بالفراش
طگ گلبي والعباس كلش عليكم ... مومشي يمكن راح دقلات اجيكم
جار البيوت يشيل ويمكن يسافر ... بس انته جار الروح وبالگلب صاير
بكل حلو لوله اتصير بس شحچي عنك .... صارت اللوله البيك حتى احلى منك
اتونس على شفاك لو حركتهن .... انسى شتريد اتگول وانسى الگلتهن
لا تظن غيرك يوم واحد عشگته.... ولو يوم احب اثنين هم انته وانته